## Odluka o izmjenama i dopunama Odluke o načinu izračunavanja kapitala banke

### NN 101/2000 (13.10.2000.), Odluka o izmjenama i dopunama Odluke o načinu izračunavanja kapitala banke

# HRVATSKA NARODNA BANKA

1981

Na teme­lju članka 31. stavka 3. te članka 32, 33. i 68. Zakona o
bankama (»Narodne novine« broj 161/98) i članka 67. stavka 1. točke 23. Zakona
o Hrvatskoj narodnoj banci (»Narodne novine« broj 35/95 – pročišćeni tekst),
Savjet Hrvatske narodne banke na sjednici održanoj 20. rujna 2000. godine,
donio je

## ODLUKU

### O IZMJENAMA I DOPUNAMA ODLUKE O NAČINU IZRAČUNAVANJA KAPITALA BANKE

I.

U Odluci o načinu izračunava­nja kapitala banke (»Narodne novine« 32/99
– u da­lj­njem tekstu »Odluka«)  mije­njaju
se u toč­ki III. stavke podpoglav­lja »Sastavni dijelovi teme­ljnog kapitala«
(1-6) i »Odbitne stavke teme­ljnog kapitala« (7-12) i glase:

*»Sastavni dijelovi teme­ljnog kapitala:*

1. uplaćeni kapital ostvaren prodajom dionica banke osim kumulativnih
povlaštenih dionica;

2. sve vrste rezervi banke formiranih na teret dobiti nakon ­njezina
oporeziva­nja;

3. zadržana dobit proteklih godina neopterećena bilo kojim budućim
obvezama i potvrđena od strane glavne skupštine banke te iskazana u bilanci;

4. dobit tekuće godine kad banka kapital izračunava u tijeku odnosno na
kraju godine na teme­lju privremenih izvještaja. Takva dobit može se uk­ljučiti
u teme­ljni kapital sukladno članku 32. stavak 1. Zakona o bankama ako je
glavna skupština banke odlu­čila da će se ona rasporediti u rezerve, zadržanu
dobit odnosno kapital banke i ako je ista prihvaćena od strane Hrvatske narodne
banke;

5. kapitalna dobit ostvarena na osnovi kup­nje i prodaje vlas­titih
dionica banke;

6. rezerve za vlastite dionice (članak 233. Zakona o trgovač­kim društvima)
kao i za dionice koje se smatraju vlastitima (članak 237. i 238. Zakona o
trgovačkim društvima).«

*»Odbitne stavke teme­ljnog kapitala:*

7. gubici proteklih godina;

8. gubitak tekuće godine;

9. kapitalni gubitak ostvaren na osnovi kup­nje i prodaje vlastitih
dionica banke;

10. nematerijalna imovina u obliku goodwill-a, licenci, patenata i zaštitnih
znakova;

11. stečene vlastite dionice, isk­ljučujući kumulativne povlaš­tene
dionice, (čl. 233. Zakona o trgovačkim društvima), kao i dionice koje se
smatraju vlastitim dionicama (članak 237. i 238. Zakona o trgovačkim društvima);

12. neotplaćeni iznos kredita koji je banka, neposredno ili posredno,
odobrila za kup­nju dionica banke osim za kumulativne povlaštene dionice,
odnosno iznos izdanih jamstava za takve kredite. Pod kreditom se
podrazumijevaju i drugi pravni poslovi koji su po svojoj gospodarskoj namjeni
jednaki kreditu.«

II.

Točka IV. mije­nja se i glasi:

**»Dopunski kapital** koji se uk­ljučuje u izračun jamstvenog kapitala
sastoji se od stavaka 1. do 4. ove točke, uma­njenih za odbitne stavke od 5. do
9. ove točke.

*Sastavni dijelovi dopunskog kapitala:*

1. uplaćeni kapital ostvaren prodajom kumulativnih povlaš­tenih dionica
banke;

2. posebne rezerve za neidentificirane gubitke;

3. sredstva stečena hibridnim instrumentima prema točki V. Odluke uma­njena
za iznos hibridnih instrumenata iz točke VII. Odluke;

4. sredstva stečena podređenim instrumentima prema točki VI. Odluke uma­njena
za iznos podređenih instrumenata iz točke VII. Odluke.

*Odbitne stavke dopunskog kapitala:*

5. stečene vlastite kumulativne povlaštene dionice (čl. 233. Zakona o
trgovačkim društvima), kao i dionice istog roda koje se smatraju vlastitima (čl.
237. i 238. Zakona o trgovačkim druš­tvi­ma);

6. iznos posebnih rezervi za neidentificirane gubitke koji prelazi 1,50
posto ponderirane aktive;

7. iznos podređenih instrumenata prema točki VI. i VII. Odluke koji
prelazi 50 posto teme­ljnog kapitala;

8. potraživa­nja i potencijalne obveze osigurane hibridnim ili određenim
instrumentima banke do iznosa do koje­g se ti instrumenti uk­ljučuju u dopunski
kapital;

9. neotplaćeni iznos kredita koji je banka, neposredno ili posredno,
odobrila za kup­nju kumulativnih povlaštenih dionica banke odnosno iznos
izdanih jamstava za takve kredite. Pod kreditom se podrazumijevaju i drugi
pravni poslovi koji su po svojoj gospodarskoj namjeni jednaki kreditu.

Dopunski kapital
uk­ljučuje se u jamstveni kapital najviše do 100 posto iznosa teme­ljnog
kapitala. Banka može, usprkos tome što Hrvatska narodna banka višak dopunskog
kapitala neće priznavati u jamstveni kapital, radi sigurnog i stabilnog poslova­nja
prikupiti dopunski kapital koji prelazi 100 posto iznosa teme­ljnog kapitala.«

III.

U točki V:

– stavak 1. podtočke 3, 4. i 6. mije­njaju se i glase:

»3. isplata vjerovnicima ili otkup od same banke prije dos­pijeća nisu
mogući osim u slučaju pretvara­nja ovih instrumenata u dionice banke, isk­ljučujući
kumulativne povlaštene dionice banke;

4. rok dospijeća je unaprijed
određen i mora biti duži od pet godina računajući od dana uplate (u slučaju
obročne otplate, rok od pet godina odnosi se na dospijeće prve rate);

6. banka mora pretvoriti te
instrumente u dionice koje se prema ovoj Odluci uk­ljučuju u teme­ljni kapital
banke prema unaprijed određenim uvjetima ako adekvatnost kapitala banke ne doseže
70 posto zakonom određene visine adekvatnosti kapitala i ako vlasnici dionica
ne provedu uplatu dodatnih dionica u roku od 90 dana nakon što se utvrdilo da
je adekvatnost kapitala niža od 70 posto zakonom određene visine.«

– stavak 2. mije­nja se i
glasi:

»Pravni akt koji uređuje
odnose između davaoca kapitala i banke mora sadržavati sve gore navedene
odredbe i napomenu da instrument ne predstav­lja depozit te da nije osiguran od
strane Državne agencije za osigura­nje štednih uloga i sanaciju banaka. Naziv
instrumenta i pravni akt ne smiju sadržavati riječ »štedni« ili bilo koju
izvedenicu od te riječi. Odredbe ove točke koje su sadržane u pravnom aktu ne
mogu se naknadno mije­njati.«

IV.

U točki VI. stavak 1. podtočke
3. i 4. mije­njaju se i glase:

»3. isplata vjerovnicima ili
otkup od same banke prije dos­pijeća nisu mogući osim u slučaju pretvara­nja
ovih instrumenata u dionice banke, isk­ljučujući kumulativne povlaštene dionice
banke;

4. rok dospijeća je unaprijed
određen i mora biti duži od pet godina računajući od dana uplate; (u slučaju
obročne otplate, rok od pet godina odnosi se na dospijeće prve rate);«

V.

U točki VIII. stavak 1:

– podtočka 1. mije­nja se i
glasi:

»1. izravna i neizravna ulaga­nja
banke (ulaga­nja pravnih oso­ba nad kojima banka ima kontrolu) u dionice i
druge financijske instrumente koji se uk­ljučuju u jamstveni kapital druge
banke;«

– u podtočki 2. brišu se riječi
»potpuno ili većinsko vlas­ništvo«, a iza riječi »izravno ili neizravno« dodaje
se riječ »kontrola« u odgovarajućem padežu;

– u podtočki 3. brišu se riječi
»potpuno ili većinsko vlasništvo«; iza riječi »izravno ili neizravno« dodaje se
riječ »kontrola« u odgovarajućem padežu, a riječi »članka 46. stavka 1, 2, 3. i
4.« mije­njaju se u »članka 46. stavka 1. točke 1. do 4.«;

– u podtočki 4. riječi »članka
46. stavka 1, 2, 3. i 4.« mije­njaju se u »članka 46. stavka 1. točke 1. do
4.«.

U točki VIII. stavak 2. se
briše.

PRIJELAZNE I ZAVRŠNE ODREDBE

VI.

Na banke koje su izdale kumulativne povlaštene dionice prije stupa­nja
na snagu ove Odluke odnosno na banke kojima je Komisija za vrijednosne papire
Republike Hrvatske odobrila pros­pekt ili novu emisiju kumulativnih povlaštenih
dionica prije stupa­nja na snagu ove Odluke, odredbe ove Odluke koje se odnose
na kumulativne povlaštene dionice primje­njuju se od 1. siječ­nja 2002. godine.

VII.

Ova Odluka stupa na snagu
danom objave u »Narodnim novinama«, a primje­njuje se od 1. siječ­nja 2001.
godine.

O.br. 554/2000.
Zagreb, 20. rujna 2000.

Predsjednik Savjeta
Hrvatske narodne banke
guverner
Hrvatske narodne banke
**dr. Že­ljko Rohatinski,** v. r.

if !supportEmptyParas endif

Odluka, NN 101/2000-1981